جيت اعبر عن شعوري والوداد اللي ملكني
واكتب احساسـي يعانق منك احساسـك وجيت
جيت ارسم كـل معنـى للغرام اللي سكنـي
وجيت ابين لك مكانك وسط قلبي مااستحيت
قبل اعرفك ما دريت اشلون انا عايش لأني
من عرفتك صرت احس انـي بدونـك شبه ميت
بــك خفوقي دون خـلق الله ياعمـري شغلني
شاغله تفكير قلب(ن) لك لحالك صـار بيت
لـو بوصـف لك غــلاك بذمتي ما اظـن اني
اقدر اوفي عشر قدرك لو حكيت اللي حكيت
ولو كتبت الفين بيت ابيات شعري يعجزني
وادري اني ما وفيتك لو كتبت الفين بيت
اعترف اني مقصـر بالشعـور اللي غـمرني
ما قـدرت اوفيك وصفـك بس في حبـك وفيت
انتي حبي وسـط قلبي اي وربي جـزء منـي
وانتي روحـي من جروحي وبسبب قربك شفيت
وانتي اولا وانتي اغلا وانتي احلا من عرفني
وانتي اجمل يا حياتي في حياتي ما جنيت
ايه احبـك حب صـادق عذب من نفسي سرقني
سـاق قلبـي يم قلبـك واهتنيتك وارتضيت
ايه احبـك حب ما حبـه بشـر حب(ن) فتنّي
حــب مثله يا حيـاتي لا سـمعـت ولا رأيت
لو بغيت اطلب وارجـو ويتحقق لي التمني
صدقينـي غـير قربـك يالحبيبه مـا بغيت
أه ياغــلا الناس وينك أه لو تدرين عني
وعن غلاك بوسط قلب وافي(ن) لك مـا حييت
يوم جيت اوصف غرامي والوداد اللي ملكني
مـا وفيته يـوم جيتك بـس فـي حبك وفيت
لو بعيش العمر اوصف لك غلاك اللي سكني
مـا عطيته عشر حقه لـو حكيت اللي حكيت
_________________